***Suvestinė redakcija nuo 2020-04-15***

*Nutarimas paskelbtas: Žin. 2012, Nr. , i. k. 11210LKNUTAN-5(136)*

VALSTYBINĖS LIETUVIŲ KALBOS KOMISIJOS



NUTARIMAS

**DĖL viešosios informacijos NE VALSTYBINE KALBA pateikimo**

2012 m. lapkričio 8 d. Nr. N-5(136)

Vilnius

Valstybinė lietuvių kalbos komisija, vadovaudamasi Lietuvos Respublikos įstatymo „Dėl Lietuvos Respublikos valstybinės kalbos įstatymo įgyvendinimo“ (Žin., 1995, Nr. [15-347](https://www.e-tar.lt/portal/lt/legalAct/TAR.3C497B1D3C54); 2011, Nr. [91-4324](https://www.e-tar.lt/portal/lt/legalAct/TAR.5F6B93BA30A3)) 2 straipsniu, nutaria:

1. Tarptautinio bendravimo reikmėms viešoji garsinė ir rašytinė informacija, įskaitant viešuosius užrašus, transporte, muitinėse, viešbučiuose, bankuose, turizmo agentūrose, taip pat reklamos elementuose greta valstybinės kalbos gali būti teikiama ir užsienio kalbomis. Viešaisiais užrašais laikoma rašytinė informacija, esanti viešojoje erdvėje ir (arba) skirta visuomenei informuoti.

*Punkto pakeitimai:*

*Nr. ,
2020-04-09,
paskelbta TAR 2020-04-14, i. k. 2020-07814*

2. Rašytinė ir garsinė informacija kitomis kalbomis neturi būti išsamesnė, o jos rašytinių tekstų formatas negali būti didesnis negu tekstų valstybine kalba.

3. Pripažinti netekusiu galios Valstybinės lietuvių kalbos komisijos prie Lietuvos Respublikos Seimo 1997 m. lapkričio 20 d. nutarimą Nr. 66 „Dėl Valstybinės lietuvių kalbos komisijos prie Lietuvos Respublikos Seimo 1995 m. gegužės 25 d. nutarimo Nr. 49 „Dėl Garsinės ir rašytinės informacijos, kitų viešųjų užrašų laikinųjų taisyklių“ pakeitimo“ (Žin., 1997, Nr. [113-2865](https://www.e-tar.lt/portal/lt/legalAct/TAR.D5D5B311FA7C)).

Komisijos pirmininkė Daiva Vaišnienė

**Pakeitimai:**

1.

Valstybinė lietuvių kalbos komisija, Nutarimas

Nr. ,
2020-04-09,
paskelbta TAR 2020-04-14, i. k. 2020-07814

Dėl Valstybinės lietuvių kalbos komisijos 2012 m. lapkričio 8 d. nutarimo Nr. N-5(136) „Dėl viešosios informacijos ne valstybine kalba pateikimo“ pakeitimo